Las Batuecas-Sierra de Francia Natura Parkea

Las Batuecas-Sierra de Francia Natura Parkea Espainiako naturgunea da. Penintsularen mendebaldean dago, Sierra de Francia lurraldearen hegomendebaldean. Salamancako probintzian dago, Gaztela eta Leongo Erkidegoan, Extremaduraren muga berean. Parke naturalaren adierazpena 2000. urteko uztailaren 11an egin zen.https://noticias.juridicas.com/base_datos/CCAA/cl-l8-2000.html Parkearen biodibertsitatea dela eta, UNESCOk biosfera erreserba izendatzea ekarri du. Halaber, Natura 2000 proiektuan dago jasota.

 Herriak 
Parkea 15 herri hauen lurretan dago: Monsagro, El Maíllo, Serradilla del Arroyo, La Alberca, El Cabaco, Nava de Francia, Mogarraz, Herguijuela de la Sierra, Monforte de la Sierra, Madroñal, Cepeda, Villanueva del Conde, Miranda del Castañar, Sotoserrano eta San Martín del Castañar.https://www.boe.es/boe/dias/2009/01/17/pdfs/BOE-A-2009-815.pdf

 Landaretza 
Aberatsa da espezien aldetik. Hona hemen batzuk:https://www.asturnatura.com/turismo/parque-natural-de-las-batuecas-sierra-de-francia/3235.html Gailurretan landaredia mendiko klimara egokitu da eta, ondorioz, larreen artean, Echinospartum horridum eta Echinospartum boissieri agertzen dira. Aipatzekoa da, bestetik, Bruchia vogesiaca briofitoren presentzia, bakarra Espainiako mediterranear lurralde biogeografikoan.http://rednatura.jcyl.es/natura2000/LIC/Formularios%20oficiales/PDF%20LIC%20resumen/ES4150107.pdf 

Basoetan beste espezie ugari identifikatu daitezke:​ 
 Haritzak 
 Arteak 
 Pinuak 
 Gaztainondoak

 Fauna 
Asko dira ere:https://medioambiente.jcyl.es/web/es/caza-pesca/reserva-regional-caza-batuecas.html
 Amiamoko beltzak: parkearen espezie garrantzitsuena, kolonia bat du.
 Putreak 
 Arranoak 
 Hontzak 
 Belatz handiak
 Caudatak 
 Apoak 
 Piriniotar basahuntz, 
 Basakatuak, 
 Azkonarrak 
 Katamotzak 
 Lepazuriak 
 Igarabak 
 Orkatzak
 Oreinak 
 Basurdeak 

 Ondarea 
 Peña de Franciako santutegia.
 Las Batuecasko monasterioa: 1579an Alonso de la Madre de Dios anaiak sortu zuen. Barrutegikoa da, karmeldar oinutsen ordenekoa. Egun ostatua du.http://www.salamancaemocion.es/es/destinos/sierra-de-francia/te-interesa/valle-de-las-batuecas 
 Las Cabras Pintadas inguruko margolanak.
 Gordetzen duten kultura eta arkitektura tradizionala dela eta, mendikatearen herri batzuek multzo historikoaren adierazpena jaso dute: Mogarraz, San Martín del Castañar, Sequeros, Monleón, Miranda del Castañar eta La Alberca.

 Iruditegia 

 Erreferentziak 

 Ikus, gainera 
 Las Batuecas
 Peña de Francia

 Kanpo estekak 
 :Gaztela eta Leongo Natura Ondarea.
 :Gaztela eta Leongo Natura 2000 sarea.

Kategoria:2000
Kategoria:Natura 2000 Espainian
Kategoria:Espainiako Natura Parkeak
Kategoria:Salamanca probintziako geografia